Ilbieraħ mijiet ta' Maltin u turisti niżlu Marsaxlokk għall-ftuħ tal-Festival Internazzjonali tal-Logħob tan-Nar. Il-festival fetaħ bi spettaklu mill-Kamra tan-Nar tal-Każin ta' Sant'Andrija ta' Ħal Luqa u kompla bi spettaklu ieħor minn kamra tan-nar mit-Tajlandija. Ilbieraħ ħadu sehem ukoll il-kmamar tan-nar ta' Santa Marija ta' Ħal Għaxaq u tal-Madonna ta' Lourdes tal-Qrendi. L-Ispettaklu spiċċa b'kamra tan-nar mill-Italja. Matul l-ispettaklu kien hemm kunċert live mill- band tas-Surmast Paul Abela. Il-festival se jkompli nhar il-Ħamis 30 t'April fil-Port il-Kbir u jagħlaq nhar is-Sibt f'Buġibba bi spettaklu ta' nar sinkronizzat mal-mużika u nar tal-art. Nhar il-Ħamis se jkun hemm ukoll kunċert mill- band tas-Surmast Joe Brown u nhar is-Sibt se jkun hemm kunċert minn Kurt Callejja, diversi bands barranin u anke mill- Versatile Brass Band. Il-festival se jagħlaq bi spettaklu mill-kamra tan-nar Pyrotex tal-Ingilterra li s-sena l-oħra rebħet il-kompetizzjoni. .td_uid_3_5ee4e7030481b_rand.td-a-rec-img{text-align:left}.td_uid_3_5ee4e7030481b_rand.td-a-rec-img img{margin:0 auto 0 0} #td_uid_4_5ee4e70304c5b .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/nar_1234-80x60.jpg) 0 0 no-repeat}#td_uid_4_5ee4e70304c5b .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/nar_123-80x60.jpg) 0 0 no-repeat}#td_uid_4_5ee4e70304c5b .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/r_123434566-80x60.jpg) 0 0 no-repeat} 1 minn 3